钦定古今图书集成/明伦汇编/氏族典/第443卷 > 《廖用贤尚友录》 > 景旸
## 钦定古今图书集成/明伦汇编/氏族典/第443卷 > 《廖用贤尚友录》 > 景旸

按《万姓统谱》：旸字伯时，仪真人。少聪颖，登正德戊辰
进士第二，授翰林编修，稍迁国子司业。每与六馆诸
生讲解，不惮寒暑。典籍馈廪，私益以斛。后知之，归其
益，曰：“吾虽贫，何相贼也。”时士习竞尚请托，旸悉置不
行，旧俗稍正。尢笃孝友，有姊早寡，迎与母俱，其子女
为嫁娶衣食之，乡人颂其德焉。著《前溪集》。